钦定古今图书集成/明伦汇编/氏族典/第022卷 > 《廖用贤尚友录》 > 翁正春
## 钦定古今图书集成/明伦汇编/氏族典/第022卷 > 《廖用贤尚友录》 > 翁正春

按《明外史翁正春传》：“正春，字兆震，候官人。万历中，为
龙溪教谕。二十年，擢进士第一，授修撰，累迁少詹事。
三十八年九月，拜礼部左侍郎，署部事。十一月，日有
食之，正春极言阙失，不报。明年秋，万寿节，正春献八
箴，帝不能用。四十年，进士邹之麟分校乡试，私举子
童学贤，正春黜学贤，谪之麟，而不及主考官。给事中”
赵兴邦亓诗教，因劾正春徇私，正春不安其位。寻改
吏部，掌詹事府，以侍养归。天启元年起礼部尚书，抗
论忤魏忠贤。明年，正春再疏乞归。加太子少保，赐敕
驰传。未几卒。崇祯初，谥《文简》。

郑樵《通志》。